jemenkultur


 * Kultur **

Det meste av befolkningen i Jemen er arabere, men det er også mange innvandrere. Man har ikke oversikt over antall immigranter som kommer årlig, men det er hovedsakelig etiopere, eritreere og somaliere. Det offisielle språket er arabisk, men de har forskjellige dialekter fra nord til sør. Befolkningen er gjennomsnittlig ung, og er en av verdens raskest voksende. De fleste er bosatt i landsbyer langs kysten eller på høylandet i den vestlige delen av landet.

Stammer har en svært stor betydning i Jemen og det er helt sentralt med stammetilhørlighet. Gjennom tidene har det vært mye uroligheter mellom de forskjellige stammene, og dette har ført til sammenstøt. Splittelsen av landet har bidratt til å øke forskjellen mellom nord og sør når det kommer til betydningen av stammer fremfor sentralmakten. Jemen er et land der den tradisjonelle maktstrukturen står sterkt. I mange tilfeller står de sterkere enn de sentrale myndighetene, noe som har gjør det vanskelig å opprettholde stabiliteten i landet. I nord har stammene en særlig viktig rolle og opptrer ofte som enhetlige politiske, sosiale, rettslige og militære aktører. Det stemmebaserte rettsvesenet i nord bruker ofte stammeutvisning som straff, som er svært alvorlig.

I Jemen er opp mot 99 % av befolkningen muslimer. Fordelingen mellom sunni og sjiamuslimer er lik, med rundt 50 % på hver av retningene. De fleste sjiamuslimene tilhører retningen zaydier og bor i den nordlige delen som også er den mest konservative. Sunnimuslimene har samlet seg i sør. Det er svært liten innflytelse fra andre religioner i Jemen. Selv om det i grunnloven er stadfestet religionsfrihet, sier sharia at det er dødsstraff for å konvertere fra islam. Religiøse minoriteter i landet er kristne, jøder og hinduer.